
שלום רב,

הנדון: פנייתך למשרד הבריאות בנוגע להסרת שיער – נהלים תמרוקים וציוד


פנייתך בנושא שבנדון הועברה לטיפול מחלקת חוק חופש המידע והריני להשיבך את הדברים הבאים:

1. לא קיימות הנחיות כלליות של משרד הבריאות לגבי גיל מינימלי להסרת שיער. יחד עם זאת, לגבי כל תמרוק שמאושר על ידי המשרד ו/או ציוד רפואי שמקבל את אישור משרד הבריאות קיימות התוויות – מי רשאי לעשות שימוש בתמרוק, מי רשאי להפעיל את הציוד, מתי לא ניתן לעשות שימוש בתמרוק/ציוד ולפי ההקשר ובמידת הצורך - גם הגבלות לגבי גיל (למשל, איסור לשימוש על פעוטות/ילדים). כל התמרוקים המאושרים על ידי המשרד מפורסמים באתר וכך גם כל הציוד הרפואי (לחץ כאן למאגר התמרוקים וכאן למאגר הציוד רפואי).

2. לא ניתן לתת בהקשר זה תשובה כללית ויש לבדוק כל תמרוק/ציוד בנפרד. ככל שיש לך שאלה לגבי תמרוק/ציוד ספציפי – אנא ציין את שמו וניתן יהיה לבדוק את ההתוויות שלו ולהשיבך בהתאם. 

3. מכונים להסרת שיער בלייזר אינם חייבים ברישוי ואינם נמצאים בפיקוח משרד הבריאות.
המלצת משרד הבריאות היא כי את הטיפול יבצע רופא או מטפל מתחומי הרפואה שעבר  הכשרה מתאימה  ובכל מקרה – את הטיפול יש לבצע בהתאם להתוויות של הציוד. 

4. לגבי טיפולי שיער וחשיפה לחומרים קוסמטיים בהריון - קיימת הנחיה של משרד הבריאות – לחץ כאן. 

בכבוד רב,


ענת אילוז, עו"ד

